Olen Maalehe kauaaegne lugeja ja siit alati kasulikku enda jaoks leidnud. Nüüd on hea meel, et mesindusest kirjutab noor teadmistega mesinik. Endal on mul kah Harjumaal viis peret. Olekski asjaliku mesiniku nõu vaja.  Algul olid mul ka kurjad mesilased, mett tõid kenasti. Siis ostsin  kollased tõuemad. Öeldi, et Soomest ja korjavad hästi. Nendega ma pole rahul. Pered on kevadel nõrgad ja kehvemal suvel on mett vähe. Ühel naabril siin on Saaremaalt ostetud emad. Need on ka kollasekirjud ja pole suuremad asjad.  Vene ajal kiideti kaukaasia ja kraini mesilasi. Krainid pidid küll väga sülemlema. Kumbasid nendest Teie soovitate muretseda, kas krainisid või kaukaasia omasid?